Пратэсты ў Францыі (2024)

7 верасня 2024 года, пасля прызначэння прэзідэнтам Эмануэлем Макронам правага палітыка Мішэля Барнье прэм’ер-міністрам, Францыю ахапілі пратэсты. Дэманстрацыі ўзначаліў Жан-Люк Меланшон, лідар левай апазіцыі.

Напярэдадні прайшлі датэрміновыя парламенцкія выбары. Ультраправая партыя «Нацыянальнае аб’яднанне», якую прадстаўляў Барнье, атрымала большасць месцаў паводле экзіт-полаў на выбарах 2024 года і з-за яе перамогі на выбарах у Еўрапейскі парламент 2024 года. Аднак найбольшую колькасць месцаў сярод усіх афіцыйных выбарчых альянсаў (180 з 577 месцаў) узяла каліцыя «Новы народны фронт», сфарміраваная з некалькіх асобных левых партый. Гэта і абумовіла канфлікт.

Па дадзеных арганізатараў пратэсту, 7 верасня ў акцыях прынялі ўдзел каля 300 000 чалавек, з іх 160 000 у Парыжы. Міністэрства ўнутраных спраў падлічыла, што па ўсёй краіне да дэманстрацый далучыліся 110 000 грамадзян, у тым ліку 26 000 у сталіцы. Пратэсты прайшлі ў Ніцы, Лілі, Страсбургу і Манпелье, а таксама ў некалькіх сельскіх раёнах. Пазней акцыі ахапілі і Мантабан. Агулам пратэсты прайшлі ў 130 раёнах Францыі. Многія заклікалі да імпічменту Макрона. На цырымоніі закрыцця летніх Паралімпійскіх гульняў 2024 года ў Парыжы французскі лідар атрымаў насмешкі ад натоўпу. 

 Крыніцы 

Катэгорыя:Акцыі пратэсту ў Францыі
Катэгорыя:Пратэсты 2024 года
Катэгорыя:Верасень 2024 года